PENGANTIN HANYAR
Sepasang pengantin nang hanyar kawin datang ka doktor. Kaduanya marasa ada nang salah bila imbah ba-ituan. Imbah dipariksa, duktur mangisahkan bahwa masalahnya adalah karancakan bahubungan.
“Untuk sementara waktu, buhan kam badua jangan ba-ituan dahulu. Mun kawa, dua kali ja saminggu. Supaya nyaman buhan kam maingat pasanku ne, ulun sarankan supaya ba-ituan hanya pada hari nang bamula lawan huruf S saja” jar duktur sambil mambari resep ubat.
Dasar jua, kaduanya kada tapi panahanan. Imbah malam katalo bapuasa kada ba-ituan, nang laki kulangkisar kada kawa manahani lagi. Langsungai mancumbui bini nang rihatan guring sampai tabangun gara-gara pisit ragapan nang laki.
“uuuu Abahmu, hari napa ngini?” jar nang bini.
“Sumaat” jar nanglaki kada tahu muha.
KISAH TIKUS WAN KALALAWAR
Malam itu di buah puhun jambu ada saikung umanya tikus wan anaknya. Kaduanya rame bapanderan di situ. Imbah hitu nang anak mancalanguk ka atas malihat kalalawar tarbang lalu batakun lawan umanya.
“Ma, nangapa nang tarbang di atas toe?”
Umanya tikus langsungai menjawab, “Ooo …, nintu toe kalalawar ngarannya ….”
Nang anak batakun pulang, “Napa muhanya kaya kita?”
Nang uma mangisahkan, “Bahari kalalawar nintu sama ja wan kita, tapi buhanya toe maambil jurusan panarbangan nak ae!!!!.”
bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn